Idrætsgrenen på rulleskøjter kaldet roller derby vinder mere og mere frem.  Det oplever Aalborg Roller Derby Club, der I løbet af fem år har fået 39 medlemmer, som alle er kvinder. Det er en kontaktsport, hvor det er tilladt at tackle modstanderne og køre dem af banen. - Jeg kan huske da jeg startede, at jeg ikke havde stået på rulleskøjter før og var lidt bange, men alle er så glade og alle falder og så glemmer man lidt at det er lidt farligt, siger Line Højsgaard, Aalborg. Roller Derby stammer fra en subkultur. - Her må man godt være lidt anderledes. Det kan jeg godt lide, jeg er også lidt anderledes, fortæller Tanja Kvist, Aalborg. På hvert hold er der fem deltagere. Den ene af de fem er en såkaldt jammer, mens de fire andre er blockere. Man scorer point ved, at jammeren overhaler det andet holds blockere på den ovale bane. Klubben træner i Gigantium hver torsdag kl 19.00 og alle er velkomne til at komme og prøve.

Referat:
Kvinder er vilde med at køre modstanderne af banen og uddele blå mærker. Roller Derby vinder voldsomt frem.